ΣΥΜΒΟΥΛΙΟ - ΨΗΦΙΣΜΑ Του Συμβουλίου και των αντιπροσώπων των κυβερνήσεων των κρατών μελών των Ευρωπαϊκών Κοινοτήτων που συνήλθαν στα πλαίσια του Συμβουλίου της 5ης Ιανουαρίου 1983 για τα νεογνά της φώκιας

Ι

(Ανακοινώσεις)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΚΑΙ ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, ΠΟΥ ΣΥΝΗΛΘΑΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

Εκτιμώντας:

ότι η Συνέλευση εξέδωσε ψήφισμα για το κοινοτικό εμπόριο προϊόντων φώκιας και ειδικά προϊόντων που προέρχονται από τα νεογνά γροιλανδικής και λοφοφόρου φώκιας στο ψήφισμα αυτό εκφράζεται ανησυχία για τον τρόπο με τον οποίο νεογνά της γροιλανδικής και λοφοφόρου φώκιας θανατώνονται σε ορισμένες τρίτες χώρες

επειδή σε ορισμένες περιοχές του κόσμου η εκμετάλλευση της φώκιας και άλλων ειδών, σε συνάρτηση με τη δυνατότητα του είδους για επιβίωση και λαμβάνοντας σοβαρά υπόψη την ισορροπία της φύσης, είναι εύλογη και νόμιμη απασχόληση και αποτελεί μια σημαντική πλευρά του παραδοσιακού τρόπου ζωής και οικονομίας

ότι σε ορισμένα κράτη μέλη υπάρχουν ήδη εθελοντικά ή θεσμοθετημένα μέτρα για τον περιορισμό της εισαγωγής ή της εμπορίας δερμάτων λευκότριχων νεογνών της γροιλανδικής φώκιας και νεογνών λοφοφόρου φώκιας (κυανότριχα) ότι ένα κράτος μέλος απαιτεί ήδη την σήμανση όλων των προϊόντων φώκιας ότι τέτοια μέτρα πρέπει να είναι σύμφωνα με τις σχετικές διατάξεις της συνθήκης περί ιδρύσεως της ΕΟΚ

ότι, σε επιστημονικό επίπεδο υπάρχουν αμφιβολίες για το μέγεθος για τη σημασία του πληθυσμού της λοφοφόρου φώκιας και τη δυνατότητα του είδους αυτού να επιβιώσει στο σημερινό επίπεδο εκμετάλλευσής του,

ΚΑΛΟΥΝ:

την Επιτροπή να εξετάσει περαιτέρω, σε συνεργασία με τις αρχές των ενδιαφερόμενων χωρών, τις μεθόδους, τις συνθήκες, τις επιστημονικές πλευρές (απειλή εξάλειψης του είδους και ισορροπία της φύσεως,) τις δυνατότητες σημάνσεως και τις συνέπειες της θανάτωσης των νεογνών της γροιλανδικής και λοφοφόρου φώκιας, λαμβάνοντας υπόψη μεταξύ άλλων τα συμπεράσματα του διεθνούς Συμβουλίου για την εξερεύνηση των θαλασσών (ΔΣΕΘ)

την Επιτροπή να επιδιώξει διερευνητικές συζητήσεις με τις ενδιαφερομένες χώρες για την εκτίμηση των δυνατοτήτων που περιέχονται στις προτάσεις που υπέβαλε ο Καναδάς

την Επιτροπή να υποβάλλει επείγουσα έκθεση που να επιτρέπει στο Συμβούλιο να μελετήσει ξανά τα ζητήματα αυτά πριν από την 1η Μαρτίου 1983

την Επιτροπή να εξετάσει τη δυνατότητα να προτείνει, υπό το φως των αποτελεσμάτων των μελετών αυτών και μετά από εκτίμηση των εθνικών μέτρων που λαμβάνονται σύμφωνα με το σημείο 11, τη λήψη πρόσθετων μέτρων σε κοινοτικό επίπεδο με βάση τις σχετικές διατάξεις της συνθήκης

ΤΟ ΣΥΜΒΟΥΛΙΟ ΑΝΑΛΑΜΒΑΝΕΙ ΤΗΝ ΥΠΟΧΡΕΩΣΗ

να εξετάσει τις σχετικές ανακοινώσεις και προτάσεις της Επιτροπής, ιδίως την ήδη υποβληθείσα πρόταση κανονισμού για την απαγόρευση εισαγωγών, και να λάβει το αργότερο μέχρι την 1η Μαρτίου 1983, στα πλαίσια της επανεξέτασης αυτής όλα τα κατάλληλα μέτρα με βάση όλα τα απαραίτητα στοιχεία, τηρώντας συγχρόνως τις υποχρεώσεις της Κοινότητας, στον τομέα κυρίως του διεθνούς εμπορίου

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΑΝΑΛΑΜΒΑΝΟΥΝ ΤΗΝ ΥΠΟΧΡΕΩΣΗ

να αναλάβουν, σε περίπτωση που αποτελούν συμβαλλόμενα μέρη στη Σύμβαση της Ουάσιγκτον για το διεθνές εμπόριο των ειδών άγριας χλωρίδας και πανίδας που απειλούνται με εξαφάνιση, οποιαδήποτε πρωτοβουλία που θα ήταν αναγκαία για τη διατήρηση των ειδών της γροιλανδικής και λοφοφόρου φώκιας

μέχρις ότου ληφθεί απόφαση όσον αφορά τα μέτρα σε κοινοτικό επίπεδο, να λάβουν όλα τα αναγκαία και δυνατά μέτρα στα όρια της εθνικής τους αρμοδιότητας, προκειμένου να εμποδίσουν την εισαγωγή στην επικράτειά τους των προϊόντων που περιέχονται στο παράρτημα του παρόντος ψηφίσματος.

ΠΑΡΑΡΤΗΜΑ

>ΘΕΣΗ ΠΙΝΑΚΑ>